
Gjykata Kushtetuese e Republikës së Shqipërisë e përbërë nga:
 Rustem Gjata, 		Kryetar,  i Gjykatës Kushtetuese
Feti Gjilani,                Zv/Kryetar  i Gjykatës Kushtetuese
Manol Konomi,		Anëtar i         	      ""
 Hilmi Dakli, 		Anëtar i          	      ""
 Veli Budo,		Anëtar i         	      ""
Franc Jakova 		Anëtar i                ""
Thimjo Kondi,		Anëtar i          	     ""
Ylvi Myrtja,		Anëtar i                ""
 Natasha Sheshi, 	Anëtar i                 ""
Me sekretare Drita Filto më datën 13.4.1993, shqyrtoi në seancë gjyqësore me dyer të hapura çështjen nr.6 Akti, që i përket:  
 KËRKUES: GJYKATA E RRETHIT TIRANE
 
O B J E K T I

Interpretimi i ligjit Nr.7521, datë 30.10.1991 “Për përkrahjen sociale për personat që dalin të papunë nga zbatimi i reformës ekonomike”.

GJYKATA KUSHTETUESE,

pasi dëgjoi relacionin përkatës,

V Ë R E N:

Gjykata e rrethit Tiranë, me vendimin e saj të ndërmjetshëm datë 23.02.1993, ka pezulluar çështjen që i përket Shpresa Bakallit kundër Kombinatit të Tekstileve Tiranë, me objekt dhënie asistence. Sipas kësaj gjykate,çështja si më sipër nuk mund të zgjidhet pa u bërë më parë nga ana e Gjykatës Kushtetuese interpretimi i Ligjit Nr.7521, datë 30.10.1991 "Për përkrahjen sociale për personat që dalin të papunë nga zbatimi i reformës ekonomike", ndryshuar më vonë me Ligjin Nr.7579, datë 02.07.1992.
Sipas nenit 24/1 të Ligjit Nr.7561, datë 29.04.1992 "Për disa ndryshime e plotësime në Ligjin Nr.7491, datë 29.04.1991 "Për dispozitat kryesore kushtetuese", Gjykata Kushtetuese bën interpretimin e kushtetutës dhe të ligjeve kushtetuese, e nuk është kompetente të bëjë interpretimin e ligjeve të zakonshme.
Interpretimi i dispozitave ligjore bëhet nga organi gjatë shqyrtimit dhe zgjidhjes konkrete.

PËR KËTO ARSYE,

Gjykata Kushtetuese e Republikës së Shqipërisë, në bazë të nenit 24 të ligjit nr.7561, datë 29.4.1992 "Për disa ndryshime e plotësime në ligjin nr.7491, datë 29.4.1991 "Për dispozitat kryesore kushtetuese",  

V E N D O S I:

Deklarimin e inkompetencës së Gjykatës Kushtetuese për shqyrtimin e çështjes.
Ky vendim është përfundimtar dhe I formës së prerë.

Tiranë më 13.4.1993
